PLANB ปี 65 รายได้ขาย-บริการ “ออลไทม์ไฮ” ดันกำไรโต 10 เท่าตัว
PLANB รายได้ขาย-บริการ “ออลไทม์ไฮ” 6.59 พันล้าน ดันกำไรปี 65 โต 10 เท่าตัว ทะลุ 700 ลบ.
PLANB รายได้ขาย-บริการ “ออลไทม์ไฮ” 6.59 พันล้าน ดันกำไรปี 65 โต 10 เท่าตัว ทะลุ 700 ลบ.
28 ก.พ. 2566

บริษัท แพลน บี มีเดีย จำกัด (มหาชน) หรือ PLANB รายงานผลการดกำเนินงานงวดปี 65 สิ้นสุดวันที่ 31 ธ.ค.66 ดังนี้

สำหรับผลการดำเนินงานงวดปี 65 บริษัทสร้างประวัติศาสตร์รายได้จากการขายและการให้บริการสูงสุดนับตั้งแต่ก่อตั้งบริษัท อยู่ที่ 6,590 ล้านบาท เพิ่มขึ้น 48.3% ดีกว่าเป้าหมายที่ตั้งไว้ที่มากกว่า 5,800 ล้านบาท และมีอัตรากำไรขั้นต้นรวมอยู่ที่ระดับ 27.7% ทั้งนี้เป็นผลมาจากธุรกิจสื่อโฆษณานอกที่อยู่อาศัย สร้างรายได้ 5,278 ล้านบาท เพิ่มขึ้น 63.6% จากงวดเดียวกันของปีก่อน, ธุรกิจการตลาดแบบมีส่วนร่วม สร้างรายได้ 1,312 ล้านบาท เพิ่มขึ้น 7.9% จากงวดเดียวกันของปีก่อน